钦定古今图书集成/明伦汇编/宫闱典/第048卷 > 元帝徐妃
## 钦定古今图书集成/明伦汇编/宫闱典/第048卷 > 元帝徐妃

按《梁书后妃传》：“世祖徐妃，讳昭佩，东海郯人也。祖孝
嗣，太尉枝江文忠公。父绲，侍中信武将军。天监十六
年十二月，拜湘东王妃，生世子方等、益昌公主。含贞
太清三年五月，被谴死，葬江陵瓦官寺。”

按《南史后妃传》：妃无容质，不见礼，帝三二年一入房。
妃以帝眇一目，每知帝将至，必为半面妆以俟，帝见
则大怒而出。妃性嗜酒，多洪醉，帝还房，必吐衣中。与
荆州后堂瑶光寺智远道人私通，酷妒忌，见无宠之
妾，便交杯接坐，才觉有娠者，即手加刀刃。帝左右暨
季江有姿容，又与淫通。季江每叹曰：“柏直狗虽老犹
能猎，萧漂阳马虽老犹骏，徐娘虽老犹尚多情。”时有
贺徽者，美色，妃要之于普贤尼寺，书白角枕为诗相
赠答。既而贞惠世子方诸母王氏宠爱，未几而终。元
帝归咎于妃。及方等死，愈见疾。太清三年，遂逼令自

西州，而疾风大起，发屋折木。无何，雪霰交下，帷帘皆
白。及长还之日，又大雷震西州厅事，两柱俱碎。”帝以
为不祥。后果不终妇道。